Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: a 9/2002. (II. 28.) HM—EüM együttes rendelethez
Paragraph Index: 1118

c) A nyelõcsõgyulladások stádiumait felsõ endoscopos vizsgálattal lehet eldönteni. Ennek eredményét, valamint a fájdalom és a nyelési zavar fokát egybevetve kell minõsíteni. Heveny nyelõcsõgyulladás után eü. szabadság, idült nyelõcsõgyulladás után minõsítési javaslat szükséges, szûkülettel járó hegesedés esetén alkalmatlan minõsítést kell alkalmazni. A „reflux”-nyelõcsõgyulladást, melyet a savanyú gyomornedv visszacsorgása okoz, felsõ endoscopos vizsgálattal igazoljuk, és a látott elváltozások, valamint a panaszok súlyossága szerint minõsítjük. 1 év után is fennálló mérsékelt nyelési zavar esetén a sorkötelesek minõsítése „E”. Az idiopathiás nyelõcsõ-tágulat különbözõ fokú nyelési zavarokkal jár, e szerint kell minõsíteni. A kórismét elsõsorban röntgenvizsgálat biztosítja. Biztos kórisme esetén sorozáskor és a sorállomány minõsítése „Alkalmatlan”. A tisztesnél magasabb rendfokozatú tartalékos katona állomány egyéni elbírálás szerint minõsítendõ, tágítás szükségessége vagy eredménytelen mûtét esetében a minõsítés itt is „Alkalmatlan”. A nyelõcsõ fekélyeinek prognosisa sokkal komolyabb, mint a gyomor- vagy nyombélfekélyé, elsõsorban a várható szövõdmények miatt. Ezért a sorállománynál minden esetben, a tisztesnél magasabb rendfokozatú tartalékos katona állománynál ismételt kiújulások esetén „Alkalmatlan” minõsítést kell adni. A nyelõcsõ diverticulumokat (gurdélyokat) elsõsorban röntgenvizsgálattal igazoljuk. A sok panaszt okozó nagyméretû, a nyelõcsõ bennéket visszatartó diverticulumok sorállománynál „Alkalmatlan” minõsítést jelentenek. A tisztesnél magasabb rendfokozatú tartalékos katona állomány egyéni elbírálás szerint minõsítendõ. Itt említendõ a rekeszsérv is. Véletlenül felfedezett, tünetmentes rekeszsérv minõsítést nem igényel. Sok panaszt okozó, rejtett vérzés következtében vashiányt, illetve vérszegénységet okozó rekeszsérv esetén sorállománynál a minõsítés „Alkalmatlan”, tisztesnél magasabb rendfokozatú tartalékos katona állománynál „KLGS” elbírálás szükséges.

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes